b"\n_START_ARTICLE_\nHis Infernal Majesty\n_START_PARAGRAPH_\nHIM je glasbena skupina iz Finske.\n_START_SECTION_\nZgodovina\n_START_PARAGRAPH_\nDanes je HIM ena od najbolj znanih finskih skupin. Ustanovil jo je pevec in glavni pisec besedil Ville Valo leta 1995. Poleg Vala sta izvorna \xc4\x8dlana skupine tudi kitarist Linde Lazer ( s pravim imenom Mikko Viljami Lindstrom) in basist Mige Amour (s pravim imenom Mikko Henrik Julius Paananen). Ostali \xc4\x8dlani zasedbe so se menjavali; poleg omenjenih \xc4\x8dlanov sta trenutno (leto 2006) v skupini tudi bobnar Gas Lipstick ( Mikko Karppinen, od leta 1998) in Burton Emerson (Jani Purttinen, od leta 2002).\n_START_SECTION_\nGlasbena zgodovina\n_START_PARAGRAPH_\nPrvi demo posnetek skupine (666 Ways To Love) je nastal v letu 1996. Na ovitku tega dema se je pojavila slika Valove matere Anite Valo, ki je \xc5\xa1e dandanes njena edina javno objavljena slika. V Skandinaviji so postali znani s priredbo hita Chrisa Isaaka Wicked game. Ve\xc4\x8d publicitete pa jim je prinesel prvenec Greatest Love Songs Vol. 666, \xc4\x8deprav mednarodno ta album ni vzbujal velike pozornosti._NEWLINE_Ve\xc4\x8d pozornosti izven meja Skandinavije jim je prinesel leta 1999 izdani drugi album Razorblade Romance. Najuspe\xc5\xa1nej\xc5\xa1a pesem omenjenega albuma je zagotovo Join me in death, ki se je pojavila tudi v filmu The 13th floor ( Trinajsto nadstropje). Omenjena pesem \xc5\xa1e danes predstavlja vrhunec v karieri skupine HIM. V okviru turneje Razorblade Tour 2000 so se HIM predstavili tudi v Sloveniji (Ljubljana, 12. november 2000). Ta koncert je zaenkrat edini, ki so ga odigrali v Sloveniji._NEWLINE_Leta 2001 je iz\xc5\xa1el album Deep Shadows And Brilliant Higlights. Najve\xc4\x8dje pozornosti so bile dele\xc5\xbene pesmi Pretending, In joy and sorrow, Heartache every moment in Close to the flame. Tega leta so se izvorni \xc4\x8dlani skupine lotili tudi stranskega projekta - Daniel Lioneye, rock'n'roll skupine, kjer se je kot pevec preizkusil Linde Lazer ( sicer kitarist skupine HIM). Kot produkt tega projekta je nastal album Daniel Lioneye and the rollers._NEWLINE_\xc4\x8cetrti album Love Metal je iz\xc5\xa1el leta 2003. Single, ki ga je napovedal je bil The funeral of hearts, za katerega je bil posnet tudi zanimiv videospot. Love Metal je tudi prvi album skupine HIM, ki je bil dele\xc5\xbeen ve\xc4\x8dje pozornosti s strani ameri\xc5\xa1ke javnosti. Sledila je turneja po Ameriki ( februar 2003) ter gostovanja na razli\xc4\x8dnih festivalih po Evropi. HIM so se povezali s slavnim Bamom Margero ( Viva'la'Bam, Jackass), ki je prevzel re\xc5\xbeijo njihovih videospotov (Buried alive by love, The Sacrament, Solitary man, And love said no), pripomogel pa je tudi bolj\xc5\xa1i razpoznavnosti skupine v Ameriki._NEWLINE_Leta 2004 so izdali kompilacijo najve\xc4\x8djih hitov, ki so jo naslovili And Love Said No-Greatest hits 1997-2004 (ta kompilacija je edina uradno izdana kompilacija skupine)._NEWLINE_V letu 2005 je iz\xc5\xa1el njihov prvi uradni DVD Love Metal Achives. Vol.1, ki vklju\xc4\x8duje vse njihove single, posnetke s koncertov in veliko ostalega materiala. Prav tako je bil septembra 2005 napovedan peti studijski album, z imenom Dark Light. HIM napovedujejo tudi ponovno evropsko klubsko turnejo._NEWLINE_Leta 2005 je bil izdan njihov novi album Dark Light, na tem CD-ju najdemo bolj klavirsko zasnovane pesmi. Najbolj poznane pesmi tega CD-ja so Rip Out Wings of a Butterfly, Killing Loneliness, Vampire Heart in In the Nightside of Eden. Omejena izdaja Darklighta vsebuje tudi dve bonus pesmi Venus(in our blood) in The Cage. Ta CD je do\xc5\xbeivel slavo predvsem v Ameriki._NEWLINE_Leta 2006 je bil izdan CD miksov Uneasy Listening vol.1, na katerem najdemo mikse ne\xc5\xbenej\xc5\xa1ih HIM-ovih pesmi. Na temu CD-ju se frontman Ville Valo predvsem izka\xc5\xbee z akusti\xc4\x8dnimi verzijami pesmi._NEWLINE_Avgusta leta 2007 je bila izdana druga kompilacija miksov Uneasy Listening Vol .2 na katerem najdemo mikse HIM-ovih tr\xc5\xa1ih pesmi. CD vsebuje tudi nekaj coverjev(npr. Motorhead - Hand of Doom(HIM cover live))._NEWLINE_17.9.2007 pa je bil izdan trenutno zadnji album poimenovan Venus Doom. Ta album je po besedah Frontmana Ville Vala najtr\xc5\xa1i album doslej. Ville je v temu albumu razpustil vso svojo jezo, saj je bilo obdobje 2005-2007 eno njegovih najte\xc5\xbejih obdobij, saj je v letu 2005 njegov prijatelj naredil samomor. V spomin prijatelju je Ville napisal pesem Kiss of Dawn ki je tudi na Venus Doomu. CD vsebuje doslej njihovo najdalj\xc5\xa1o pesem z imenom Sleepwalking Past Hope, ki je dolga kar 10 minut. Najkraj\xc5\xa1a pesem doslej ki pa je tudi na temu albumu je akusti\xc4\x8dna Song or Suicide(1:12). Album naj bi bil kot celota me\xc5\xa1anica Metallice in My Bloody Valentine._NEWLINE_9.2.2010 bodo izdali nov album, z naslovom Screamworks: Love in theory and practice. Ville Valo pravi, da je nanj \xc5\xa1e posebej ponosen, ker ga je v celoti napisal trezen."